5. ΝΟΜΟΣ 6164 της 22 Ιουν./10 Ιουλ. 1934 (ΦΕΚ Α΄  215) Περί εκδόσεως δελτίου και κωδίκων νομοθεσίας Π.Ν. Άρθρ.1.-Από της ισχύος του παρόντος Νόμου οι αφορώντες την Ναυτικήν Υπηρεσίαν νόμοι μετά των αιτιολογικών εκθέσεων αυτών και τα Δ/τα θα δημοσιεύωνται εις δελτίον καλούμενον "Δελτίον Ναυτικής Υπηρεσίας" (Δ.Ν.Υ .) εις σχήμα Εφημερίδος Κυβερνήσεως. Εις το αυτό Δελτίον θα δημοσιεύωνται αι Υπουργικαί αποφάσεις και διαταγαί αι έχουσαι γενικώτερον και μόνιμον χαρακτήρα ως και αι μόνιμον έχουσαι χαρακτήρα γνωμοδοτήσεις του Νομικού Συμβουλίου ή του Ν. Συμβούλου Υπ. Ναυτικών. Άρθρ.2.-Το "Δελτίον Ναυτικής Υπηρεσίας" θα εκδίδεται μερίμνη του Γ.Ε.Ν. (Δ/σις Α΄ και Τμήμα Οργ. Διατάξεων) κατά τριμηνίαν. Η τριμηνία αύτη δύναται όμως να συντομεύηται ή επιμηκύνται αναλόγως της προς δημοσίευσιν ύλης. Άρθρ.3.-Τα εν τω Δ.Ν.Υ . δημοσιευόμενα Δ/τα θα αριθμολογούνται καθ’ όλον το αρχόμενον από 1ης Ιανουαρίου έτος κατ’ αύξοντα αριθμόν παραπλεύρως του οποίου θα τίθεται ο αριθμός του Νόμου δυνάμει του οποίου το Δ/μα εξεδόθη. Εις Δ/τα εκδιδόμενα προς τροποποίησιν ετέρων υφισταμένων Δ/των παρά τον αριθμόν αυτόν θα τίθεται η φράσις "τροποποίησις Δ/τος αρ.   έτους        ". Άρθρ.4.-Το Δ.Ν.Υ . εκτυπούμενον εις το Εθνικόν Τυπογραφείον θα παρέχηται προς χρήσιν των Ν. Υπηρεσιών και των ενδιαφερομένων Δημοσίων Αρχών, εις δε αξιωματικούς, υπαξιωματικούς και ιδιώτας θα χορηγήγται είτε επί συνδρομή είτε επί πληρωμή της αξίας εκάστου φυλλαδίου, κατατεθειμένων αμφοτέρων εις το Δημόσιον Ταμείον. Συνδρομαί και διατιμήσεις ορίζονται παρά του Υπουργού των Ναυτικών (Γ.Ε.Ν.). Άρθρ.5.-Προς διευκόλυνσιν των Ν. Υπηρεσιών εις την παρακολούθησιν και ανεύρεσιν των ισχυουσών οργανικών διατάξεων θα εκδίδωνται εκάστοτε μερίμνη του Γ .Ε.Ν. (Δ/σις Α΄ και Τμήμα Οργ. Διατάξεων) τεύχη αυτοτελή υπό την ονομασίαν "Ναυτικοί Κώδικες" (Ν.Κ.) εις σχήμα 1/8. Έκαστον τεύχος του Κώδικος περιλαμβάνει τας ισχυούσας διατάξεις τας αφορώσας ένα κλάδον της Ν. Υπηρεσίας, ή μίαν κατηγορίαν διατάξεων, εις το εξώφυλλον δε αυτού αναγράφεται και η ημερομηνία μέχρι της οποίας είναι ενήμερον. Αι διατάξεις αι περιλαμβανόμεναι εις έκαστον τεύχος δύνανται να διατάσσωνται συστηματικώς διαιρουμένου εκάστου τεύχους εις Κεφάλαια ή Τμήματα, τηρουμένης όμως κατά το δυνατόν της χρονολογικής σειράς της εκδόσεως των διατάξεων. Εάν Κεφάλαια ή Τμήματά τινα, ολόκληρα περιλαμβάνωνται εις έτερον εκδοθέν τεύχος, γίνεται εν τοιαύτη περιπτώσει μόνον μνεία του τεύχους εις ό τα Κεφάλαια ταύτα ή τα Τμήματα ανευρίκονται. Άρθρα όμως μεμονωμένα επαναλαμβάνονται ολόκληρα, έστω και αν περιλαμβάνωνται εις έτερον εκδοθέν τεύχος. Εις έκαστον τεύχος Ν. Κωδίκων προτάσσονται αναλυτικός και αλφαβητικός πίναξ των περιεχομένων. Εις τα εκδιδόμενα τεύχη Ν. Κωδίκων εκτυπούται μόνον η δεξιά σελίς εκάστου φύλλου, της άλλης παραμενούσης λευκής ίνα χρησιμοποιηθή δια μεταγενεστέρας προσθήκας ή διορθώσεις. Μεταβολαί επερχόμεναι εις τας διατάξεις τας περιεχομένας εις εκδοθέν τεύχος Ν. Κωδίκων εκτυπούνται καταλλήλως και διανέμονται προς διόρθωσιν ή συμπλήρωσιν του τεύχους τούτου. Εάν τεύχος τι λόγω πολλών διορθώσεων ή προσθηκών καθίσταται δύσχρηστον, το Γ .Ε.Ν. ορίζει αν θα εκδοθή νέον τεύχος καταργούν το υφιστάμενον ή συμπληρωματικόν τοιούτον, αριθμολογούμενον καταλλήλως. Άρθρ.6.-Εκτός των Ν. Κωδίκων εκδίδεται μερίμνη του Γ .Ε.Ν. (Τμήμα Οργανικών Διατάξεων) Γενικόν Ευρετήριον περιλαμβάνον κατ’ αλφαβητικήν διάταξιν ύλης πάσας τας αφορώσας το Π. Ναυτικόν οργανικάς διατάξεις. Άρθρ.7.-"Η σύναξις των Δελτίων Ν. Υπηρεσίας, Τευχών Ν. Κωδίκων και ευρετηρίων ανατίθεται υπό του Γ .Ε.Ν. εις καταλλήλους Αξιωματικούς επί αμοιβή καθοριζομένη εκάστοτε δια κοινής αποφάσεως των Υπουργών των Ναυτικών και Οικονομικών". Η εντός « » παράγραφος αντικατεστάθη ως άνω δια του Ν.Δ. 443/1947. Τα εκδιδόμενα τεύχη Ν. Κωδίκων και Γενικόν Ευρετήριον θα παρέχωνται προς χρήσιν των Ν. Υπηρεσιών και των ενδιαφερομένων Δημοσίων Αρχών, εις δε αξιωματικούς, υπαξιωματικούς και ιδιώτας επί πληρωμή της αξίας των κατατιθεμένης εις το Δημοσίον Ταμείον επί τη βάσει διατιμήσεως οριζομένης υπό του Υπουργού των Ναυτικών (Γ .Ε.Ν.). Άρθρ.8.-Δι’ Υπουργικής αποφάσεως καθορίζεται η αρμοδιότης των Υπηρεσιών του Υπουργείου και των Ανωτέρων Ν. Διοικήσεων επί της εκδόσεως εγκυκλίων διαταγών, τα της κοινοποιήσεως των Υπουργικών αποφάσεων προ της δημοσιεύσεως αυτών εις το Δ.Ν.Υ . ως και πάσα προς εφαρμογήν του παρόντος Νόμου λεπτομέρεια. Σελ. 13 Έντυπα και Βιβλιοθήκες Ναυτικού 37.Α.γ.5 